หุ้น 20 มิ.ย.พลิกปิดบวก0.15จุด
หุ้น20มิ.ย.ดัชนีพลิกกลับมาปิดบวกที่ 1,173.24 จุด เพิ่มขึ้น 0.15 จุด มูลค่าซื้อขาย 20,217.54 ล้านบาท
20 มิ.ย. 2555

หุ้น20มิ.ย.ดัชนีพลิกกลับมาปิดบวกที่ 1,173.24 จุด เพิ่มขึ้น 0.15 จุด มูลค่าซื้อขาย 20,217.54 ล้านบาท




ตลาดหุ้นวันที่ 20 มิ.ย. เปิดตลาดดัชนีแกว่งตัวในกรอบแคบ และมาปิดการซื้อขายที่ระดับ 1,173.24 จุด เพิ่มขึ้น 0.15 จุด หรือ 0.01% มูลค่าการซื้อขาย20,217.54 ล้านบาท 
นายปริญทร์ กิจจาทรพิทักษ์ ผู้อำนวยการอาวุโส ฝ่ายวิเคราะห์หลักทรัพย์ บล. เคทีบี(ประเทศไทย) กล่าวว่า ดัชนีหุ้นไทยค่อนข้างผันผวนแกว่งตัวในกรอบไม่กว้าง สะท้อนความไม่มั่นใจของนักลงทุนที่มีต่อตลาดอย่างชัดเจน
สำหรับตัวแปรสำคัญที่มีผลต่อทิศทางตลาดหุ้นระยะนี้ คือผลการประชุมธนาคารกลางสหรัฐ(เฟด) ที่จะมีขึ้นในคืนวันที่ 20 มิ.ย. ซึ่งยังมีความไม่แน่นอนถึงมาตรการที่จะนำมาใช้กระตุ้นเศรษฐกิจ หากผลออกมาว่าออกมาตรการผ่อนคลายเชิงปริมาณ(QE3) น่าจะส่งผลบวกต่อตลาดหุ้นอย่างมาก มีโอกาสปรับตัวขึ้นทดสอบแนวต้านที่ระดับ 1,180 จุด
อย่างไรก็ตาม หากออกมาในรูปของการต่ออายุมาตรการเข้าแทรกแซงพันธบัตรให้เกินเดือนมิ.ย. ไป(โอเปอร์เรชั่น ทวิสต์) คาดว่าดัชนีคงปรับตัวบวกแต่ไม่แรงนัก และจะทำให้ดัชนีหุ้นยังคงมีความผันผวน จากความกังวลวิกฤตหนี้ในยุโรป 
5 อันดับหุ้นที่มีการซื้อขายสูงสุด 1.CPF ปิดที่ 39.25 บาท เพิ่มขึ้น 0.25 บาท หรือ 0.64% มูลค่าการซื้อขาย 1,221 ล้านบาท  2.PTT ปิดที่ 332 บาท ลดลง 3 บาท หรือ 0.90% มูลค่าการซื้อขาย 1,027 ล้านบาท 3.ADVANC ปิดที่ 177 บาท เพิ่มขึ้น 0.50 บาท หรือ 0.28% มูลค่าการซื้อขาย 994 ล้านบาท 4.SCB ปิดที่ 145 บาท เพิ่มขึ้น 1 บาท หรือ 0.69% มูลค่าการซื้อขาย 710 ล้านบาท 5.CPALL ปิดที่ 35 บาท เพิ่มขึ้น 0.25 บาท หรือ 0.71% มูลค่าการซื้อขาย 674 ล้านบาท